**9. Tájékoztató a 2017. évi Curling Vegyes-csapat Országos Bajnokságról**

Versenykiírás elkészítése, publikálása, valamint a nevezés megnyitása időben megtörtént.

Mivel mind az ifi lány válogatott felkészülési mérkőzéseivel, mind a vegyes-páros versenyekkel ütközött a Vegyes-csapat OB bizonyos hétvégéivel, így a nevezési határidőt korábbra tettük át.

Nevezők hiányában a két hétvégére tervezett Országos Bajnokság, egy hétvége alatt került megrendezésre (péntek-hétfő). Végül 8 csapat nevezett az OB-ra. Így két négyfős csoportot alakítottunk ki, ahol az első két csapat jutott be csoportonként a hagyományos page system négyes döntőbe.

A csoportok kialakítása a Versenyszabályzatban megfogalmazott erősorrend alapján történt, ahol a játékosok egyéni ranglista pontszámainak összege adja a csapat végleges pontszámát. Ez a nevezési határidő lejártánál érvényben lévő és aktualizált ranglista az irányadó.

A bírói beosztásnál az „összeférhetetlenséget” a minimumra csökkentettük, majd a 2017. évi Országos Női- és Férfi Csapatbajnokságtól, a rájátszás játékvezetői az alapszakasz lezárultjával kerülnek kihirdetésre. Így kiküszöbölve ezt a problémát is.

SoftpeelR rendszer Szabad Tamás által időben elkészült, majd a bajnokság alatt, vettem át Tamástól az online eredményközvetítő rendszert és a rájátszástól kezdődően ezeket már a Versenybírói Testület vezetője szerkeszti.

Közvetítés szintén a bajnokság teljes időtartalma alatt működött. Nándival egyeztetve ketten erre is készítettünk egy sablont, hogy ezt a további bírók is eltudják végezni. A 2017. évi Országos Csapatbajnokságoktól kezdődően új közvetítési rendszer kerül bevezetésre.

Az aktuális eredmények a softpeelR rendszer és a faliújság mellett, fordulónként a nevezéskor leadott e-mail címekre is kiküldésre kerültek.

Játékengedélyek és a sportorvosi engedélyek a figyelmeztetések és a tájékoztatóban leírtak szerint rendben voltak.

Több játékos véleménye szerint a csoportmérkőzések és a helyosztók mérkőzései ellenére a nevezési díj drága volt.